Насиров Шакир Ғиниәт улы

Насиров Шакир Ғиниәт улы (6 март 1913 йыл — 3 октябрь 1968 йыл) — яҙыусы, журналист, тәржемәсе. 1956 йылдан СССР Яҙыусылар союзы ағзаһы. Бөйөк Ватан һуғышында ҡатнашыусы. Ҡыҙыл Йондоҙ ордены кавалеры (1942). 

 Биографияһы 
Шакир Ғиниәт улы Насиров 1913 йылдың 6 мартында Өфө губернаһы Стәрлетамаҡ өйәҙе Ибраһим ауылҒафури районының Ибраһим ауылында тыуған. Башланғыс белемде ауылдарында ала. 1929—1931 йылдарҙа Өфө сәнәғәт-иҡтисади техникумында уҡый. Артабан журналистика өлкәһендә эш башлай. «Башҡортостан» гәзитендә эшләй. 1935—1937 йылдарҙа әрме сафтарында була.

1942 йыл Быҙаулыҡ хәрби училищеһын тамамлай. Артабан Башҡорт атлы дивизияһында, фронт гәзитенең яуаплы сәркәтибе, полк агитаторы була. 1943 йылда яралана. 1946 йылда демоблизациялана. Ҡайтыу менән «Совет Башҡортостаны» гәзитендә яуаплы секретарь вазифаһына эшкә алына. Партия мәктәбе тамамлай.

 Маҡтаулы исемдәре һәм башҡа бүләктәре 
 Ҡыҙыл Йондоҙ ордены (06.11.1945)
 Миҙалдар

 Китаптары 
 Хикәйәләр. Өфө, 1955, 88 бит.
 Летучая мышь. Рассказы. Уфа, 1956, 90 бит.
 Туй алдынан. Хикәйәләр. Өфө, 1961, 176 бит.

 Иҫкәрмәләр 

 Сығанаҡтар 
 Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1	
 Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.	
 Ғәйнуллин М. Ф., Хөсәйенов Ғ.Б. Совет Башҡортостаны яҙыусылары. Биобиблиографик белешмә. Тулыландырылған, төҙәтелгән икенсе баҫма. — Өфө: Башҡортостан китап нәшриәте, 1988. — 400 бит.	
 Гайнуллин М. Ф., Хусаинов Г. Б. Писатели Советской Башкирии. Биобиблиографический справочник / Оформление А. Королевского. — Уфа: Башкирское книжное издательство, 1977. — 416 стр.	

 Һылтанмалар 


Категория:СССР Яҙыусылар союзы ағзалары
Категория:Башҡортостан тәржемәселәре
Категория:Бөйөк Ватан һуғышында ҡатнашыусылар
Категория:«Башҡортостан» гәзите журналистары
Категория:«Китап» нәшриәте хеҙмәткәрҙәре
Категория:«Һәнәк» журналы хеҙмәткәрҙәре
Категория:Бөйөк Ватан һуғышында ҡатнашҡан яҙыусылар